Aleta blanca - Biquipedia, a enziclopedia libre

# Aleta blanca

### De Biquipedia

Aleta blanca
Clasificazión zentifica

Reino: | Animalia
Filo: | Chordata
Clase: | Aves
Orden: | Passeriformes
Familia: | Muscicapidae
Chenero: | Ficedula
Espezie: | F. hypoleuca

L' aleta blanca (Ficedula hypoleuca), tamién clamata chapeta, ye un paseriforme chicotón d'a familia d'os muszicapidos u cazamoscas. Abita per un regular en buena parte d'Europa e de l'Asia ozidental, pero ye un abe migratoria que acostumbra á pasar los ibiernos en Africa.

La suya largaria ye d'entre 12 e 13,5 zentimetros. Lo masclo reprodutor ye reconoxible per lo suyo plumache negro per dalto, con malla blanca n'a fren, e blanco per debaxo, con randeta blanca tamién en l'ala. Lo plumache d'a fembra ye más d'un pardo claro. Ta d'agüerro, encambio, los dos secsos comparten la mesma color pardisca, lo que fa difízil diferenziar-los d'altros cazamoscas d'o mesmo chenero. Ista diferienzia secsual fa que se distinga de l'aleta parda.

Lo bieco u pipón ye negro. Amás d'os inseutos cazatos de rebolata (mosquitos, palometas...), ista espezie s'alimenta tamién de lulos e d'as teñas que atrapa n'as fuellas d'os caxicos. Ye sobre tot n'os caxicars an puede sentir-se lo melodioso canto suyo ta de primabera, anque puede trobar-se en altras arboleras e selbas caduzifolias, an aprobeitan los foratos d'os árbols ta fer niedo.

Categorías: Aves | Fauna d'Aragón

##### Views

- Articlo
- Descusión
- Bersión autual

##### Mirar

##### En atras luengas

- Български
- Česky
- Dansk
- Deutsch
- English
- Suomi
- Français
- Frysk
- Magyar
- Italiano
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Sámegiella
- Svenska
- Türkçe